stanford-oval/wikipedia huggingface dataset:
עוצמה סטטיסטית
ניתוח עוצמה סטטיסטית במחקר- ניתוח מקדים מול ניתוח רטרוספקטיבי

ניתוח עוצמה סטטיסטית יכול להיעשות לפני (ניתוח מקדים – a priori\ prospective) או אחרי (ניתוח רטרוספקטיבי – post hoc\ retrospectivi) ניתוח הנתונים. ניתוח מקדים נערך לפני ניתוח הנתונים של המחקר, ובדרך כלל משיג עוצמה סטטיסטית מספיקה. ניתוח רטרוספקטיבי נערך אחרי שהמחקר נערך והתקבלו התוצאות, והוא עושה שימוש בגודל האפקט וגודל המדגם כדי לקבוע את העוצמה של המחקר, על בסיס ההנחה כי גודל האפקט במדגם שווה לזה שבאוכלוסייה. התועלת בניתוח מקדים לעוצמה סטטיסטית במערך מחקר ניסויי הוא מקובל בעולם; לעומת זאת ניתוח רטרוספקטיבי שנוי במחלוקת בקרב החוקרים.
פרשנות

לא קיים סטנדרט פורמלי לעוצמה סטטיסטית, אולם, רוב החוקרים משתמשים בערך  \pi =80\% כערך מקובל. מוסכמה זו נסמכת על 4 ל-1 שקלול תמורות בין הסיכוי ל- \beta  (ההסתברות לשגיאה מסוג II) ו- \alpha  (ההסתברות ל-שגיאה מסוג I). אולם "כלל אצבע" זה לא מתאים לכלל הדיסציפלינות. לדוגמה, מבחנים הבודקים האם מטופל הבא לרופא סובל ממחלה מסוכנת כלשהי, לעיתים נבנים כך שלא תיתכן טעות שלילית (שגיאה מסוג II) או שסיכוייה יהיו קלושים, על מנת שלא יקרה מצב בו לא נאבחן מחלה מסוכנת כשהיא למעשה קיימת, אולם זה מעלה את הסיכוי ל-שגיאה מסוג I. עוצמה סטטיסטית מתאימה כאשר העניין של החוקר הוא האם לדחות או לא לדחות את השערת האפס. במקרים רבים העניין הוא פחות בקביעה האם יש או אין הבדל, אלא במטרה לקבל אומדן מדויק יותר של גודל האפקט באוכלוסייה. לדוגמה: אם אנו מצפים לקשר של 0.50 בין אינטליגנציה להצלחה בעבודה באוכלוסייה, במדגם של 20 אנשים נקבל עוצמה משוערת של 80% ( \alpha =0.05, דו-צדדי), לדחיית השערת האפס של קורלציה אפס. אולם, במחקר שכזה אנו מעוניינים יותר לדעת האם הקורלציה היא 0.30 או 0.60 או 0.50. בהקשר זה, אנו נצטרך מדגם גדול יותר כדי להקטין את הרווח בר-סמך של האומדן שלנו, לטווח שהוא מקובל עבור המטרה שלנו.
תוכנות לניתוח עוצמה סטטיסטית

קיימות תוכנות אחדות לניתוח של עוצמה סטטיסטית. חלקן הן תוכנות מסחריות:
nQuery Advisor
PASS Sample Size Software
SAS Power and sample size
Stata
וישנן תוכנות ללא תשלום:
PS
Russ Lenth's power and sample-size page
G*Power
Web Power
Power and Sample Size
חבילה של R בשם pwr
ראו גם

הסקת מסקנות
לקריאה נוספת

Cohen, J. (1992). Statistical power analysis. Current directions in psychological science, pp. 98-101
Ellis, P. D. (2010). The essential guide to effect sizes: Statistical power, meta-analysis, and the interpretation of research results. Cambridge University Press
Everitt, B. S., & Skrondal, A. (2002). The Cambridge dictionary of statistics. Cambridge: Cambridge
Hoenig, J. M., & Heisey, D. M. (2001). The abuse of power. The American Statistician, 55 (1)
Thomas, L. (1997). Retrospective power analysis. Conservation Biology 11(1):276–280
Weisburd, D., & Britt, C. (2014). Defining the Observed Significance Level of a Test: A Simple Example Using the Binomial Distribution. Statistics in Criminal Justice (pp. 145-170). Springer US
הערות שוליים

↑  G*Power: Statistical Power Analyses for Windows and Mac
↑  Web Power - Statistical Power Analysis Online
↑  Power and Sample Size
המכון הלאומי לחרשים-אילמים יהודים

| --- | --- |

 מידע כללי
 סוג:  בניין 
 מיקום:  בודפשט
 מדינה:  הונגריה 
 הקמה ובנייה
 תקופת הבנייה:  1876–1944 (כ־68 שנים) 
 תאריך פירוק:  1944 
 אדריכל:  וילמוש פרוינד 
 סגנון אדריכלי:  אדריכלות היסטורית הונגרית 
 
 קואורדינטות:  47°30′12″N 19°04′48″E﻿ / ﻿47.503333333333°N 19.08°E﻿ / 47.503333333333; 19.08
  (למפת בודפשט מוגדלת) המכון הלאומי לחרשים-אילמים יהודים(למפת בודפשט רגילה) המכון הלאומי לחרשים-אילמים יהודים
 
המכון הלאומי לחרשים-אילמים יהודים (בהונגרית:Izraelita Siketnémák Budapesti Országos Intézete) היה מוסד ברובע 7 בבודפשט בכיכר בתלן גאבור (שיש בה גם בית כנסת גדול וחשוב) שאינו מתפקד עוד בתפקידו המקורי. נכון לעכשיו זוהי "מכללת מק'דניאל בודפשט" שהיא אוניברסיטה מוסמכת שמציעה תואר אמריקאי.
היסטוריה

המכון הלאומי של בודפשט לחרשים-אילמים יהודים הוקם בשנת 1874 על ידי אנטל פוֹכס. הבניין נבנה בשנים 1876–1877 על פי התוכניות של האדריכל וילמוש פרוינד ויאנוש קאוזר בסגנון אקלקטי.
בשנת 1944, בתקופת הכיבוש הנאצי של הונגריה (מבצע מרגרטה) פעל בבניין אחד מבתי החולים לשעת חירום של מועצת היהודים (יודנרט) בשיתוף פעולה עם הכובשים ובהגנת הוועד הבינלאומי של הצלב האדום. (בית החולים השני היה ברחוב ושלני 44 בתוך גטו בודפשט). הגיעו למקום בני משפחה של עשירי היהודים בבודפשט שטופלו בנפרד על ידי הגרמנים ולכן לא הוכנסו לגטו בודפשט, אלא הועברו לבתי הסוהר ברחובות רק סילארד (Rökk Szilárd) ולמחנה קישטרצ'ה. ממחנות אלה הועברו מספר גדול של זקנים וחולים לבית החולים בכיכר בתלן תמורת תשלום סכום גדול של כסף. תמורת 10-20 אלף פנגו הונגרי, כל אחד יכול היה להיות מוכרז כחולה שזקוק לטיפול בבית חולים. בית החולים הוקם תוך שעות אחדות מציוד שהיה במחסן של דר' אדולף וייס שהיה סמוך לכיכר בתלן ושימש לעזרה ליהודים עניים. תוך שעות כאמור הוקמו 350 מיטות אשפוז. בית החולים נפתח על ידי דר' דנש פוקס ומאוחר יותר נוהל על ידי דר' יאנוש בידרמן. הרופאים ג'רג' פרנק, פרנץ גרוסמן ולאסלו בֶּנֶדֶק הצילו את חייהם של אנשים רבים באמצעות הניתוחים והעבודה שלהם בתנאים לא תנאים. ב-28 בדצמבר 1944 הותקף בית החולים על ידי אנשי מפלגת צלב החץ וחיילי אס אס. הם בזזו והכו את השוהים בו והתעללו בהם, ואז שני תריסרי גברים נחטפו מבית החולים ונרצחו. עם זאת, השוהים האחרים שרדו את השואה במזל רב. לאחר המלחמה עבדה שם "הוועד הלאומי לטיפול ביהודים-המגורשים ההונגרים" (DEGOB) במימון אמריקאי של הג'וינט (American Joint Distribution Committee) אחר כך משנת 1957 עד שנת 2000, המקום שימש כבית הספר למורים לחינוך מיוחד.
כיום הוא מאכלס את הסניף ההונגרי של מכללת מק'דניאל האמריקאית בבודפשט, המכללה הבינלאומית לכלכלה, למדע המדינה ולאמנות. בצדו השמאלי של הבניין נמצא בית הכנסת המשוחזר של כיכר בתלן (בתכנון ליפוט באומהורן וג'רג' שומודי, 1932). בית התפילה היהודי היה במקור ועדיין בית כנסת בזרם סטטוס קוו-אנטה, כלומר הוא לא נקט עמדה בדיון האורתודוקסי-ניאולוגי. בית הכנסת התחיל להיות פעיל שוב בשנת 1985 ועדיין מתפללת בו קהילה מתפתחת כל הזמן. הרב הנוכחי הוא הרב הראשי רוברט דויטש, שהוא גם ראש הרבנות ההונגרית. החזנים: טמאש קלמן (טנור), שהוא הנציג הבולט של שושלת החזנים המפורסמת בעולם; ודוד שווצוף (טנור), החזן היחיד בהונגריה כיום בעל ההכשרה האורתודוקסית. לקהילת בית הכנסת היה תפקיד משמעותי בהקמת הברית הציונית של הונגריה (Magyarországi Cionista Szövetség) בשנת 1990.
ראו גם

רשימת בתי חולים בבודפשט(הו')
לקריאה נוספת

הבניין בסמוך לחנוכתו עם כיתוב שמו בחזיתו למעלהלקסיקון בודפשט Főszerk. Berza László. 2., bőv. kiad. Budapest: Akadémiai. 1993. 138. o. ISBN 963-05-6410-6
אילונה פ. ברשטיאנסקי: בתי כנסת של בודפשט, 1999, ISBN 963-539-251-6
לקסיקון יהודי הונגרי. וילמוש פרוינד
דו"ח על פעילות המכון הלאומי של בודפשט לחרשים-אילמים יהודים 1913–1914, בודפשט, 1914?
דו"ח על פעילות המכון הלאומי של בודפשט לחרשים-אילמים יהודים ליום השנה ה-40 להיווסדו (סוף 1917). נערך על די בלה טולנאי. בודפשט, 1918.
כיכר בתלן גאבור מס' 2. mierzsebetvarosunk.blog.hu, 06 באפריל 2015
http://www.elib.hu/17300/17372/17372.pdf
כיכר בתלן גאבור (בהונגרית)
הערות שוליים

↑  Élet és Irodalom
↑  McDaniel.hu
| --- | --- |
בקרת זהויות :  NLI: 987007387837205171 
המכון הלאומי לחרשים-אילמים יהודים (לשעבר) בבודפשט
מירוסלב קלוזה

מירוסלב קלוזה (בפולנית: Miroslav Klose; נולד ב-9 ביוני 1978 באופולה שבשלזיה עילית בפולין) הוא כדורגלן עבר גרמני ששיחק בעמדת החלוץ. קלוזה הוא מלך השערים של נבחרת גרמניה בכל הזמנים, ומלך השערים של גביע העולם בכדורגל בכל הזמנים. כיום קלוזה הוא מאמן נירנברג.
קריירה

קלוזה החל לשחק כדורגל במועדון קטן בכפר בלאובאך-דידלקופף. לאחר שהעביר עונה אחת בקבוצת הומבורג מהליגות הנמוכות בגרמניה, ב-1999 הצטרף לקייזרסלאוטרן, ובתחילה שיחק בקבוצת המילואים של המועדון. בעונתו השנייה בקייזרסלאוטרן הצליח לפלס את דרכו להרכב הראשון של הקבוצה, ובמדיה ערך בסך הכל 120 הופעות בבונדסליגה, בהן כבש 44 שערים.
בשנת 2004 עבר לורדר ברמן תמורת 5 מיליון אירו. לאחר התחלה איטית במועדון החדש, הוא יצר שיתוף פעולה פורה בחוד ההתקפה של ברמן עם החלוץ הקרואטי איבן קלאסניץ' ואת עונתו הראשונה במועדון סיים קלוזה עם 15 שערים בבונדסליגה. בעונת 2005/2006 היה קלוזה מלך שערי הבונדסליגה, כאשר כבש 25 שערים ב-26 משחקים, והוסיף 16 בישולים.
בשנת 2007 עבר קלוזה לבאיירן מינכן, עמה זכה בשתי אליפויות, ובשנת 2010 הגיע עמה לגמר ליגת האלופות. בארבע השנים שלו במועדון כבש קלוזה 52 שערים בכל המסגרות.
בשנת 2011 חתם בלאציו מהסרייה א' האיטלקית. בשנתיים הראשונות שלו במועדון הבקיע בכל עונה 16 שערים בכל המסגרות. בעונת 2013/2014 סבל מפציעה שבעקבותיה איבד את מקומו בהרכב, וכבש בסך הכל שמונה שערים בכל המסגרות. קלוזה כבש 63 שערים במדי לאציו, ונכון לתאריך פרשיתו הוא מדורג שני בטבלת מלכי השערים הלא-איטלקים בקבוצה בכל הזמנים, אחרי גוראן פאנדב שכבש שער אחד יותר. קלוזה דורג במקום התשיעי הכללי ברשימת מלכי השערים של הקבוצה בכל הזמנים כאשר פרש.
ב-1 בנובמבר 2016 פרש קלוזה ממשחק פעיל בגיל 38.
קריירה > נבחרת לאומית

מאמן נבחרת פולין ניסה לשכנעו להצטרף בגיל צעיר לסגל נבחרת מולדתו, אך קלוזה העדיף לחכות, ולבסוף קיבל זימון לנבחרת גרמניה. את הופעת הבכורה שלו בנבחרת הגרמנית ערך קלוזה ב-24 במרץ 2001, בניצחון 1–2 על נבחרת אלבניה, כאשר קלוזה כבש את שער הניצחון במשחק.
במונדיאל 2002 ביפן וקוריאה הדרומית, כבש קלוזה חמישה שערים, כולם בנגיחה, וסיים כסגן מלך השערים של הטורניר. שעריו כללו שלושער בניצחון 0–8 על ערב הסעודית.
קלוזה זומן למונדיאל שני בקריירה, מונדיאל 2006, שאותו אירחה גרמניה. במשחק הפתיחה מול קוסטה ריקה, שחל ביום הולדתו ה-28, הוא כבש צמד בדקות ה-17 וה-61, ובסיום המשחק גרמניה ניצחה 2–4. צמד נוסף שלו מול אקוודור ב-20 ביוני, יחד עם שער נגיחה מול ארגנטינה ברבע הגמר, הפכו אותו למלך השערים של הטורניר, אותו סיים עם חמישה שערים. בכך הביא את סך שעריו על במת המונדיאל לעשרה. בשמינית הגמר, בניצחון 0–2 על שוודיה, בישל קלוזה את שני השערים לעמיתו לחוד, לוקאס פודולסקי. גם למונדיאל 2010 בדרום אפריקה זומן קלוזה, ובמהלך הטורניר כבש ארבעה שערים.
ביוני 2014, במשחק נגד ארמניה, הבקיע את שערו ה-69 במדי הנבחרת ובכך עקף את גרד מילר והפך למלך שערי הנבחרת בכל הזמנים. קלוזה נמנה עם סגל הנבחרת גם למונדיאל 2014, ובמהלך הטורניר כבש שני שערים. בניצחון 1–7 על ברזיל בחצי הגמר כבש את שערו ה-16 במונדיאלים, ובכך שבר את שיאו של רונאלדו והפך למלך שערי המונדיאלים בכל הזמנים. בניצחון 0–1 על ארגנטינה במשחק הגמר פתח קלוזה בהרכב הנבחרת, והיה שותף מלא לזכייתה בגביע העולם. לאחר המונדיאל, ב-11 באוגוסט 2014, הודיע קלוזה על סיום דרכו במדי נבחרת גרמניה.
נבחרת גרמניה מעולם לא הפסידה במשחק בו כבש מירוסלב קלוזה.
קריירת אימון

לאחר ששימש עוזר מאמן בנבחרת גרמניה ובבאיירן מינכן, ולאחר שאימן את באיירן מינכן עד גיל 17, מונה קלוזה ב-17 ביוני 2022 למאמנה של ריינדורף אלטאך מהבונדסליגה האוסטרית. ב-20 במרץ 2023 פוטר מתפקידו.
ב-11 ביוני 2024 מונה למאמן נירנברג.
משפחתו

אימו של קלוזה, ברברה, הייתה חברת סגל בנבחרת הכדוריד הלאומית של פולין, בה שותפה ב-82 משחקים. אביו, יוזף, היה כדורגלן בקבוצות אודרה אופלן הפולנית ואוסר הצרפתית. המשפחה עברה עם האב לצרפת, וב-1987 עברה לגור בקוסל שבגרמניה. מוצאה האתני של משפחת קלוזה הוא מעורב, חלקו גרמני, וחלקו סלאבי שלזי.
קלוזה נשוי לסילביה, ואב לתאומים שנולדו ב-30 בינואר 2005.
סטטיסטיקות קריירה > קריירת מועדונים

| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | גביע הליגה> הופעות | גביע הליגה> שערים | סופר קאפ> הופעות | סופר קאפ> שערים | אירופה> הופעות | אירופה> שערים | סך הכול> הופעות | סך הכול> שערים |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| קייזרסלאורטן | 1999/2000 | בונדסליגה | 2 | 0 | 0 | 0 | 0 | 0 | 0 | 0 | 0 | 0 | 2 | 0 |
| קייזרסלאורטן | 2000/2001 | בונדסליגה | 29 | 9 | 2 | 0 | 2 | 0 | 0 | 0 | 12 | 2 | 45 | 11 |
| קייזרסלאורטן | 2001/2002 | בונדסליגה | 31 | 16 | 4 | 0 | 0 | 0 | 0 | 0 | 0 | 0 | 35 | 16 |
| קייזרסלאורטן | 2002/2003 | בונדסליגה | 32 | 9 | 4 | 4 | 0 | 0 | 0 | 0 | 0 | 0 | 36 | 13 |
| קייזרסלאורטן | 2003/2004 | בונדסליגה | 26 | 10 | 1 | 1 | 0 | 0 | 0 | 0 | 2 | 1 | 29 | 12 |
| סה"כ | סה"כ | סה"כ | 120 | 44 | 11 | 5 | 0 | 0 | 0 | 0 | 14 | 3 | 147 | 52 |
| ורדר ברמן | 2004/2005 | בונדסליגה | 32 | 15 | 4 | 0 | 1 | 0 | 0 | 0 | 8 | 2 | 45 | 17 |
| ורדר ברמן | 2005/2006 | בונדסליגה | 26 | 25 | 3 | 2 | 2 | 0 | 0 | 0 | 9 | 4 | 40 | 31 |
| ורדר ברמן | 2006/2007 | בונדסליגה | 31 | 13 | 1 | 0 | 2 | 0 | 0 | 0 | 13 | 2 | 47 | 15 |
| סה"כ | סה"כ | סה"כ | 89 | 53 | 8 | 2 | 5 | 0 | 0 | 0 | 30 | 8 | 132 | 63 |
| באיירן מינכן | 2007/2008 | בונדסליגה | 27 | 10 | 6 | 5 | 2 | 1 | 0 | 0 | 12 | 5 | 47 | 21 |
| באיירן מינכן | 2008/2009 | בונדסליגה | 26 | 10 | 4 | 3 | 0 | 0 | 0 | 0 | 8 | 7 | 38 | 20 |
| באיירן מינכן | 2009/2010 | בונדסליגה | 25 | 3 | 5 | 2 | 0 | 0 | 0 | 0 | 8 | 1 | 38 | 6 |
| באיירן מינכן | 2010/2011 | בונדסליגה | 20 | 1 | 4 | 3 | 0 | 0 | 1 | 1 | 2 | 1 | 27 | 6 |
|  |  |  | 98 | 24 | 19 | 13 | 2 | 1 | 1 | 1 | 30 | 14 | 149 | 53 |
| לאציו | 2011/2012 | סרייה א' | 27 | 12 | 2 | 0 | 0 | 0 | 0 | 0 | 6 | 3 | 35 | 15 |
| לאציו | 2012/2013 | סרייה א' | 29 | 15 | 2 | 0 | 0 | 0 | 0 | 0 | 5 | 1 | 36 | 16 |
| לאציו | 2013/2014 | סרייה א' | 25 | 7 | 0 | 0 | 0 | 0 | 1 | 0 | 3 | 1 | 29 | 8 |
| לאציו | 2014/2015 | סרייה א' | 34 | 13 | 6 | 3 | 0 | 0 | 0 | 0 | 0 | 0 | 40 | 16 |
| לאציו | 2015/2016 | סרייה א' | 24 | 7 | 1 | 0 | 0 | 0 | 1 | 0 | 4 | 1 | 30 | 8 |
| סה"כ | סה"כ | סה"כ | 139 | 54 | 11 | 3 | 0 | 0 | 2 | 0 | 18 | 6 | 170 | 63 |
| סה"כ קריירה | סה"כ קריירה | סה"כ קריירה | 446 | 175 | 51 | 23 | 7 | 1 | 3 | 1 | 92 | 31 | 598 | 231 |
סטטיסטיקות קריירה > נבחרת גרמניה

| שנה | הופעות | שערים |
| --- | --- | --- |
| 2001 | 7 | 2 |
| 2002 | 17 | 12 |
| 2003 | 10 | 1 |
| 2004 | 11 | 5 |
| 2005 | 5 | 0 |
| 2006 | 17 | 13 |
| 2007 | 5 | 3 |
| 2008 | 15 | 8 |
| 2009 | 6 | 4 |
| 2010 | 12 | 10 |
| 2011 | 8 | 5 |
| 2012 | 13 | 4 |
| 2013 | 4 | 1 |
| 2014 | 7 | 3 |
| סה"כ | 137 | 71 |
תארים והישגים > קבוצתיים > ורדר ברמן

גביע הליגה הגרמנית (1): 2005/2006
תארים והישגים > קבוצתיים > באיירן מינכן

אליפות גרמניה (2): 2007/2008, 2009/2010
הגביע הגרמני (2): 2007/2008, 2009/2010
הסופר קאפ הגרמני (1): 2010
ליגת האלופות (0):
סגנות (1) - 2009/2010
תארים והישגים > קבוצתיים > לאציו

קופה איטליה (1): 2012/2013
תארים והישגים > נבחרת גרמניה

גביע העולם בכדורגל (1): 2014
סגנות (1) - 2002
מקום שלישי (2) 2006,2010
אליפות אירופה בכדורגל (0):
סגנות (1) - 2008
תארים והישגים > אישיים

כדורגלן השנה בגרמניה: 2006
מלך השערים של הבונדסליגה: 2005/2006
סגן מלך השערים של המונדיאל: 2002 (5 שערים)
מלך השערים של המונדיאל: 2006 (5 שערים)
נבחרת הכוכבים של המונדיאל: 2002, 2006
תארים והישגים > שיאים

מלך השערים של גביע העולם בכדורגל בכל הזמנים (16 שערים)
מלך השערים של נבחרת גרמניה בכדורגל (71 שערים)
השחקן היחיד שהופיע ב-4 חצאי גמר במונדיאל.
הבקיע 5 שערים בשני מונדיאלים רצופים (שיא משותף עם תומאס מולר ותיאופילו קוביאס)
אחד משמונת השחקנים היחידים שהבקיעו 5 שערים במשחק בסרייה א'
הערות שוליים

↑  SS Lazio - Record goal scorers, _ (באנגלית)(הקישור אינו פעיל)
↑  Germany never lose when he scores a goal: Why Miroslav Klose will start instead of Mario Gomez, ‏9 ביוני 2012, באתר goal.com
| --- | --- |
בקרת זהויות :  PLWABN: 9810570204805606  BNE: XX5017596  GND: 1052565468  ISNI: 0000 0004 3960 5832  LCCN: n2023003865  VIAF: 173065223   WorldCat (עם VIAF): 173065223
ליסה סימפסון

| --- | --- |

ליסה סימפסון בשמלתה האדומה
 תוכנית טלוויזיה:  משפחת סימפסון
 הופעה ראשונה:  "לילה טוב" - המופע של טרייסי אולמן
 הופעה אחרונה:  עדיין מופיעה
 יוצרים:  מאט גריינינג 
 דיבוב:  ירדלי סמית'
 דיבוב בשפה העברית:  ציפי מור (פרקים 4 ו-5) שירה נאור (משפחת סימפסון - הסרט)
 מידע
 גיל:  8
 תאריך לידה:  9 במאי 1981 
 מקצוע:  נשיא ארצות הברית, מגיש חדשות, שמרטף, תלמיד יסודי
 כוחות:  חוזק-על, חסינות 
 אזרחות:  ארצות הברית 
 מקום מגורים:  ספרינגפילד 
 
ליסה מארי סימפסון (באנגלית: Lisa Marie Simpson) היא דמות בסדרת הטלוויזיה המצוירת האמריקנית "משפחת סימפסון". דמותה של ליסה מדובבת על ידי ירדלי סמית'. הדמות נוצרה ועוצבה על ידי הקריקטוריסט מאט גריינינג בעת שהמתין בלובי של משרדו של ג'יימס ברוקס. שמה מבוסס על שמה של אחותו של גריינינג.
ביוגרפיה

ליסה היא בתם של הומר ומארג' סימפסון והאחות של בארט ומגי. ליסה היא הבת האמצעית, בת שמונה, ומתאפיינת בסקרנות, שאפתנות וכן בחוכמה גבוהה במיוחד, כאשר לליסה IQ העומד על 159. כמו כן, ליסה יודעת לדבר איטלקית וקורנית ומומחית בניגון בסקסופון טנור ונחשבת לחובבת מוזיקת ג'אז, עם נטייה מיוחדת לאלבום Birth of the Cool של מיילס דייוויס מ-1957. בפרק Moaning Lisa היא קיבלה השראה ועזרה ביציאה מדיכאון מהמוזיקאי ג'יימס מרפי.
ליסה היא תלמידה למופת ליסה שאף התקבלה כחברה בארגון MENSA של ספרינגפילד, ואת רוב זמנה היא מעבירה בקריאה ובלימודים. ליסה היא צמחונית אדוקה, פמיניסטית, בעלת מוסר גבוה וחוש צדק מפותח ופעילה פוליטית למען שחרור טיבט. כמו כן, ליסה היא תומכת מוצהרת של המפלגה הדמוקרטית. ליסה היא היחידה מבני משפחתה שאינה נוצרית - זו המירה את דתה לבודהיזם בעקבות אכזבתה משינויים שעברה הכנסייה המקומית בעירה, אבל עדיין חוגגת חגים נוצריים. לאורך כל עונות הסדרה, מנסה מילהאוס ואן הוטן לשכנע את ליסה להיות חברה שלו, אך ליסה מתנגדת. למרות ההתנהגות הבוגרת לגילה, נוהגת ליסה לצפות בסרטוני "איצ'י וסקראצ'י" האלימים במיוחד וכן לשחק בבובות ובצעצועים.
במהלך כמעט כל פרקי הסדרה, לובשת ליסה שמלה אדומה ועונדת שרשרת חרוזים לבנה.
הערות שוליים

↑  בפרק "קטנת-האמונה" - עונה 13, 2001 - קוד הפרק: DABF02‏#
| משפחת סימפסון |
| --- | --- | --- |
| דמויות ראשיות | הומר • מארג' • בארט • ליסה • מגי |  |
| דמויות משנה | מונטגומרי ברנז • לני לאונרד • נד פלנדרז • אוטו מאן • איצ'י וסקראצ'י • מו סיזלאק • עדנה קרבאפל • אפו נהספימפטילון • קראסטי הליצן • העוזר הקטן של סנטה • ראש העיר קווימבי |  |
| יוצרים ומפתחים | מאט גריינינג • ג'יימס ל. ברוקס • סם סיימון • מייק ב. אנדרסון |  |
| מדבבים ראשיים | דן קסטלנטה • ג'ולי קאוונר • ננסי קארטרייט • האנק עזריה • הארי שירר • ירדלי סמית' |  |
| פרקים | רשימת פרקי הסדרה(אנ') • פרקי ליל כל הקדושים • פרקים בולטים (Treehouse of Horror • Simpsons Roasting on an Open Fire ‏• Homer's Phobia • There's Something About Marrying • The Greatest Story Ever D'ohed •‏ Three Gays of the Condo) |  |
| סרטים | משפחת סימפסון - הסרט • משפחת סימפסון חוגגת 20 שנה ב-3D על הקרח! • מעון היום הארוך ביותר |  |
| שונות | ספרינגפילד • קומיקס • Do the Bartman • The Simpsons Sing the Blues • בארט נגד מוטציות החלל • FOX • D'oh!  • הבעיה עם אפו • Kwik-E-Mart • "כשבילי פגשה את ליסה" |  |
| --- | --- |
בקרת זהויות :  LCCN: no2016049504  MusicBrainz: aca2a5aa-4c9b-450c-bfd3-7e8fb4c47043  VIAF: 38146331985918692729   WorldCat (עם VIAF): 38146331985918692729
ארון הונט

ארון הונט (בגרמנית: Aaron Hunt; נולד ב-4 בספטמבר 1986 בגוסלאר שבגרמניה המערבית) הוא כדורגלן עבר גרמני ששיחק בעמדת הקשר ההתקפי. להונט שלוש הופעות בנבחרת גרמניה.
קריירת מועדונים > ורדר ברמן

הונט גדל במחלקות הנוער של VfL אוקר ושל גוסלארר 08, לפני שהגיע למחלקת הנוער של ורדר ברמן בשנת 2001. בשנת 2003/2004, בה זכתה הקבוצה הראשונה של המועדון בדאבל (אליפות גרמניה והגביע הגרמני), שיחק הונט בוורדר ברמן II, קבוצת המילואים של המועדון. ב-18 בספטמבר 2004 ערך הונט את הופעת הבכורה שלו בקבוצה הראשונה, כשהחליף את איוון קלאסניץ' בדקה ה-84 בניצחון 0–3 על הנובר 96 במסגרת המחזור החמישי בבונדסליגה. ב-12 בפברואר 2005 הבקיע הונט את שער הבכורה שלו במועדון, שער בדקה ה-29 בניצחון 0–2 על בורוסיה מנשנגלדבך במסגרת המחזור ה-21 בליגה, והפך בגיל 18 ו-161 ימים למבקיע הצעיר ביותר של ורדר ברמן בכל הזמנים. ב-23 בפברואר ערך הונט את הופעת הבכורה שלו במפעל אירופי, כשהחליף את טים בורובסקי בדקה ה-61 בהפסד 0–3 לאולימפיק ליון במסגרת המחזור הראשון בשלב שמינית הגמר של ליגת האלופות לעונת 2004/2005. בסך הכל ערך הונט 10 הופעות ליגה והבקיע שער אחד בעונתו הראשונה בקבוצה.
בתחילת עונת 2006/2007 זכה הונט עם ורדר ברמן בגביע הליגה הגרמנית, ובחודש נובמבר הוא האריך את חוזהו במועדון עד לשנת 2010. ב-3 במרץ 2007 הבקיע הונט שלושער בניצחון 0–3 על בוכום במסגרת המחזור ה-24 בליגה. ורדר ברמן סיימה את עונה זו, בה הפך הונט לשחקן הרכב בקבוצה, במקום השלישי, כשהונט עורך 29 הופעות ליגה ומבקיע תשעה שערים.
בעונת 2008/2009 זכה הונט עם ורדר ברמן בגביע הגרמני, ואף שיחק בגמר גביע אופ"א, בהפסד 1–2 לשחטאר דונצק לאחר הארכה. ב-8 במרץ 2014, במהלך משחק הליגה נגד נירנברג, ביצע הונט מעשה ספורטיבי יוצא דופן, ולאחר שזכה בפנדל, ניגש לשופט המשחק וביקש ממנו לחזור בו מהחלטתו, לאחר שהודה כי שחקן היריב לא בא איתו במגע. השופט נענה לבקשתו, ולא העניש אותו בכרטיס צהוב. הונט שיחק במועדון במשך עשר עונות, בהן ערך 215 הופעות ליגה והבקיע 46 שערים. לאורך כל תקופתו במועדון, התנדנד הונט בין ההרכב הראשון לספסל המחליפים, כשבחלק מהעונות היה שחקן הרכב קבוע ובחלקן לא.
קריירת מועדונים > וולפסבורג

ב-26 במאי 2014 חתם הונט בוולפסבורג מהבונדסליגה. ב-17 באוגוסט ערך הונט את הופעת הבכורה שלו במועדון, כששיחק 90 דקות בניצחון על דרמשטאדט 98 בדו-קרב בעיטות עונשין במסגרת הגביע הגרמני, בו זכתה וולפסבורג בתום העונה. ב-22 באוגוסט ערך הונט את הופעת הבכורה שלו בליגה במדי הקבוצה, כששיחק במחצית הראשונה בהפסד 1–2 לבאיירן מינכן במסגרת המחזור הראשון בליגה. ב-21 בספטמבר הבקיע הונט את שער הבכורה שלו במועדון, שער בדקה ה-81 בניצחון 1–4 על באייר לברקוזן במסגרת המחזור הרביעי בליגה. ב-6 בנובמבר הבקיע הונט את שערי הבכורה שלו במפעל אירופי, צמד שערים בניצחון 1–5 על קרסנודאר במסגרת המחזור הרביעי בשלב הבתים של הליגה האירופית לעונת 2014/2015. בעונתו הראשונה במועדון, בה סיימה הקבוצה במקום השני בליגה, ערך הונט 15 הופעות ליגה והבקיע שני שערים, והוסיף חמש הופעות בליגה האירופית: ארבע בשלב הבתים ואחת בשלב 32 הגדולות נגד ספורטינג ליסבון. בתחילת עונת 2015/2016 ערך הונט שתי הופעות ליגה נוספות.
קריירת מועדונים > המבורג

ב-31 באוגוסט 2015 חתם הונט בהמבורג מהבונדסליגה. ב-11 בספטמבר ערך הונט את הופעת הבכורה שלו במועדון, כששיחק 81 דקות בניצחון 0–3 על בורוסיה מנשנגלדבך במסגרת המחזור הרביעי בליגה. ב-19 במרץ 2016 הבקיע הונט את שער הבכורה שלו במועדון, שער בפנדל בדקה ה-30 בהפסד 1–3 להופנהיים במסגרת המחזור ה-27 בליגה. בעונתו הראשונה במועדון ערך הונט 21 הופעות ליגה והבקיע שער בודד.
קריירה בינלאומית

בן לאב גרמני ולאם אנגלייה, ניתנה להונט האפשרות לבחור האם לייצג בזירה הבינלאומית את נבחרת גרמניה או את נבחרת אנגליה. עם זאת, הונט הצהיר כי הוא ישחק עבור מולדתו בלבד. כאשר נשאר איזו נבחרת ייצג בזירה הבינלאומית, אמר:
אני מרגיש כבוד גדול ושמח מאוד שאנגליה הביעה את התעניינותה בי, ואף צפתה בי משחק. אולם, ברור לי שאני רוצה לשחק עבור גרמניה. זה המקום בו גדלתי, וזו נראית החלטה הגיונית לביצוע.
בחודש אוקטובר 2006 שיחק הונט במדי נבחרת גרמניה עד גיל 21 במסגרת פלייאוף ההעפלה לאליפות אירופה עד גיל 21 - 2007 נגד נבחרת אנגליה עד גיל 21 שהתקיים בקובנטרי. בחודש נובמבר הואשם הונט על ידי אופ"א בהתנהגות בלתי ספורטיבית חמורה, לאחר תלונות על הערות גזעניות שהעיר כלפי אנטון פרדיננד ומיקה ריצ'רדס במשחק הגומלין נגד נבחרת אנגליה עד גיל 21. בעקבות כך הורחק הונט לשני משחקים. עם זאת, ההרחקה בוטלה לאחר ערעור שלו ושל נבחרתו.
ב-6 בנובמבר 2009 זומן הונט למשחקי הידידות של נבחרת גרמניה הבוגרת נגד נבחרת צ'ילה ב-14 בנובמבר ונגד נבחרת חוף השנהב ב-18 בנובמבר. לאחר ביטול המשחק נגד נבחרת צ'ילה, ערך הונט את הופעת הבכורה שלו בנבחרת כשהחליף את בסטיאן שוויינשטייגר בדקה ה-80 בתיקו 2-2 נגד נבחרת חוף השנהב בפלטינס ארנה. הונט ערך שתי הופעות נוספות בנבחרת במשחקי ידידות, ב-11 באוגוסט 2010 בתיקו 2-2 נגד נבחרת דנמרק, וב-25 במאי 2013 בניצחון 2–4 על נבחרת אקוודור.
תארים

הגביע הגרמני (1): 2008/2009
גביע הליגה הגרמנית (1): 2006
הגביע הגרמני (1): 2014/2015
הסופר קאפ הגרמני (1): 2015/2016
הערות שוליים

↑  Hunt signs Bremen extension באתר אופ"א, 27 בנובמבר 2006 (באנגלית)
↑  Werder Bremen's Aaron Hunt owns up to dive in penalty area באתר BBC, ‏ 10 במרץ 2014 (באנגלית)
↑  Hunt vor Wechsel zum VfL Wolfsburg באתר Süddeutsche Zeitung, ‏ 26 במאי 2014 (בגרמנית)
↑  Zum HSV: Aaron Hunt wechselt nach Hamburg באתר הרשמי של וולפסבורג, 31 באוגוסט 2015 (בגרמנית)
↑  Hunt graces his fatherland באתר הרשמי של אופ"א, 5 בספטמבר 2005 (באנגלית)
↑  Aaron Hunt turns down plea to play for England and pledges his future to Germany באתר דיילי מייל, 3 בנובמבר 2009 (באנגלית)
↑  Germans appeal against Hunt ban באתר BBC, ‏ 13 בנובמבר 2006 (באנגלית)
↑  U21 star cleared of racist abuse באתר BBC, ‏ 8 בדצמבר 2006 (באנגלית)
הונט במדי ורדר ברמן